6
Dee Ta̱a̱dan Kɛɛl kɛ Ji̱ Kritho Kɔn Luäk I̱di̱?
A cäŋ jäl nɛy rɛy ruɔɔp mi di̱i̱t mi ci rɔ cok kä te kɛ ja̱l mi jiääk kiɛ rɛy jɔam mi bɛc bɛc ŋotdɛ la wakɔ duɔɔli Ji̱ Kritho ni ciaŋ a thil pa̱k. A cäŋɛ min ta̱a̱kɔ kɛ rik ti cuɔckɛ kɔ rɛy teekä kɛnɛ cuɔc kɛ kɔr kä mi ci nɛy thuɔk kɛ la̱t, ɛŋu la naŋ Nëën Jaöba gua̱a̱th ɔ kɛ ɣöö bikɛ ja̱l kɛɛl kɛ da̱manikiɛn kɛnɛ nyimanikiɛn rɛy ŋäthä mɔ?
Gɔaaɛ kɛ kui̱ ciɛŋädan. Cu Puɔl ɛ lar i̱ “Kuanɛ diɛɛr kɛ rɔ,” ruacɛ kɛ kui̱ nɛɛni tin ja̱lnɛ kɛɛl kɛ kɛ rɛy bunä. (Ji̱ Ɣi-bɛ-ru 10:24) Riet ɛmɛ lotdɛ ni ɣöö “bi ca̱r kɛ kuidɛ ni gɔaa,” luɔtdɛ ɛ ɣöö, banɛ rɔ ŋa̱c kamnikɔn. Ruac Puɔl comɛ ni kɔn kɛ ɣöö banɛ diɛɛr kɛ nɛy kɔkiɛn. Ŋäcdan kɛ ji̱ gɔaal Kritho tin kɔkiɛn, banɛ jɛ ŋa̱c ɛn ɣöö tha̱a̱ŋkiɛn ca rik ti bum luäŋ kɛ ruɔt ti ce̱tkɛ rik tin cuɔckɛ kɔn bä, inɔ dëë kɔn luäk ɛ kɛn kɛ ɣöö denɛ rik kɔn luäŋ kɛ ruɔt i̱di̱.
Bɛ maaran jakä maar mi thil pek. Guäth duɔɔlikɔ, la duɔl nɛy guäth kɛl, /ciɛ duɔl ŋäcä baaŋ, ɛ bua̱n nɛɛni ti ŋa̱ckɛ rɔ kä nhɔakɛ rɔ kamnikiɛn. Kɛ tha̱ŋ gua̱thni, la naŋ nɛy thaakni kɛɛl kɛ ɣöö bi nɛy muɔɔŋ kɛɛl kɛ muaaŋni ti gɔw. Ja̱la kɛɛl ɛŋu mi jek nɛy ɛ thi̱n? Mocɛ nɛy tɛ̈th lɔaac mi di̱i̱t ka̱mnikɔ, kä jakɛ nhökda kä bum kamnikɔ. Kä mi tee dämanikɔ kɛnɛ nyimanikɔ kɛ rik, la luäk nɛy kɛ, kɛ ɣöö kɛ kɔn määthni ti thuɔk. (Ruac Pɛli 17:17) Ja̱la kɛɛl kɛ nɛy diaal tin te rɛy bunäda, nyothɛ jɛ bä ɛn ɣöö ‘tit nɛy rɔ kamnikɔ.’
Com nɛy ji̱ kɛ ɣöö bi rɔɔdu mëk määthni rɛy nɛɛni tin la̱tkɛ ni la̱t Kuɔth. Bi mäthni ti ce̱tkɛ tɔtɔ jek rɛy Nëëni Jaöba. Mi lotdɛ rɔ a jɛ /thil mi pe̱n ji̱ ɣöö bi ja̱l kɛɛl kɛ kɔ.
Ɛŋu gɔaaɛ ɛlɔŋ ɔ ɛn ɣöö denɛ te kɛɛl guäth duɔɔli?
Bi kulɛ ben rɛy bunäda i̱ nɛy kɛ ɣöö deri rɔɔdu ben ŋa̱c kɛ kɔ agɔaa?
unk nus_Latn nus_Latn nus_Latn nus_Latn nus_Latn nus_Latn nus_Latn